Lehtoruusukesammal

Lehtoruusukesammal eli ruusukesammal (Rhodobryum roseum) on ruusukesammalten sukuun ja hiirensammalten heimoon kuuluva lehtisammal. Sillä on vaakatasossa kasvava varsi, josta nousee 2–5 cm korkeita sivuversoja. Versojen latvassa on lehtiruusuke. Lehdet ovat keskisuonellisia ja kärjestä hampaisia. Lehdet ovat niin leveät, että kasvia voi erehtyä pitämään siemenkasvina eikä sammalena. Lehtoruusukesammalta tavataan lehdoissa ja lehtomaisissa kangasmetsissä. Lehtoruusukesammal on yleinen koko Suomessa.

Lähteet

Aiheesta muualla 
 Suomen Lajitietokeskus: Lehtoruusukesammal – Rhodobryum roseum

Hiirensammalet (heimo)